Formular for beslutning om midlertidig genoptagelse eller forlængelse af nødundervisning

Formularen skal udfyldes, offentliggøres på skolens eller institutionens hjemmeside og sendes til Styrelsen for Undervisning og Kvalitet (sft@stukuvm.dk) i følgende tilfælde:

* + Umiddelbar iværksættelse på ny af nødundervisning efter den 1. august 2020.
	+ Forlængelse af nødundervisning, som er iværksat på ny efter den 1. august 2020.

Der henvises i øvrigt til formularens vejledning på de sidste sider.

## Kontaktoplysninger m.v.

Skolens/institutionens navn, adresse og eventuelt skolekode:

## Ansvarlig kommunalbestyrelse (udfyldes for kommunale skoler/institutioner):

## Kontaktperson (navn, e-mailadresse, telefonnummer):

## Anledning til skolens/institutionens underretning af Styrelsen for Undervisning og Kvalitet

(Sæt kryds)

□ Skolen/institutionen har pligt til at give nødundervisning som følge af, at myndighederne har genindført eller iværksat nye foranstaltninger mod covid-19.

□ Skolen/institutionen har pligt til at give nødundervisning som følge af, at skolen/institutionen iværksætter foranstaltninger mod covid-19 **på baggrund af en eller flere sundhedsfaglige anbefalinger herom, som er givet til skolen/institutionen**.

□ Skolen/institutionen har pligt til at give nødundervisning, og kommunalbestyrelsen (kommunale skoler/institutioner) henholdsvis skolens/institutionens bestyrelse (andre skoler/institutioner) har på dette grundlag helt ekstraordinært truffet beslutning om at forlænge en nødundervisning.

□ Skolen/institutionen har pligt til at give nødundervisning som følge af, at skolen/institutionen iværksætter foranstaltninger mod covid-19 **på baggrund af en eller flere sundhedsfaglige anbefalinger herom, som er givet til skolen/institutionen**, og kommunalbestyrelsen (kommunale skoler/institutioner) henholdsvis skolens/institutionens bestyrelse (andre skoler/institutioner) har på dette grundlag helt ekstraordinært truffet beslutning om at forlænge en nødundervisning.

## For hvilket tidsrum er der truffet beslutning om at gennemføre nødundervisning?

(angives i datoer)

**Begrundelse for, at pligten til nødundervisning enten er genindtrådt eller ikke er ophørt:**

*Begrundelsen skal medtage alle forhold, som har relevans for vurderingen, herunder redegøre for, hvorfor det ikke er muligt at gennemføre almindelig undervisning – selv ikke under den videst mulige udfoldelse af enhver mulig bestræbelse for i videst mulige omfang, praktisk og pædagogisk, at afbøde de afledte virkninger på elevernes/ kursisternes/deltagernes undervisning, som vil være eller kunne være en følge af de foranstaltninger, som fortsat er fastsat som led i forebyggelse og afhjælpning i forbindelse med covid-19.*

*Hvis skolens/institutionens pligt til at give nødundervisning er en følge af, at skolen/institutionen iværksætter foranstaltninger mod covid-19 på baggrund af en eller flere sundhedsfaglige anbefalinger herom, som er givet til skolen/institutionen, skal begrundelsen indeholde en redegørelse for i) den eller de sundhedsfaglige anbefalinger, ii) de foranstaltninger, som anbefalingen/anbefalingerne har givet anledning til, samt (iii) hvorfor de iværksatte foranstaltninger medfører, at der skal foretages nødundervisning.*

*Begrundelsen skal endvidere angive årsagen til afgrænsningen af det tidsrum, i hvilket der skal foretages nødundervisning, herunder tidsrummets varighed.*

|  |
| --- |
|  |

**Vejledning**

1. Formularen skal udfyldes, offentliggøres på skolens eller institutionens hjemmeside og sendes til Styrelsen for Undervisning og Kvalitet (sft@stukuvm.dk) i følgende tilfælde:
	* **Umiddelbar iværksættelse på ny af nødundervisning:**

Skolen eller institutionen har på et tidspunkt efter den 1. august 2020 igen iværksat nødundervisning i en periode på højst 4 kalenderuger.

Der henvises til § 4, stk. 1 og 2, i bekendtgørelse om midlertidige regler og retningslinjer for dagtilbud og om forholdet mellem almindelig undervisning og nødundervisning omfattet af covid-19-foranstaltninger. Se sidste side.

**Eksempel:** Sundhedsmyndighederne udsender en anbefaling om to meters afstand på skolen/institutionen. Skolen/institutionen har ikke mulighed for at imødekomme dette afstandskrav på grund af pladsmangel og ikke-tilstrækkelig lærerkapacitet, og den ansvarlige kommunalbestyrelse eller bestyrelse for skolen/institutionen træffer derfor beslutning om, at skolen/institutionen må foretage nødundervisning.

**Eksempel:** Halvdelen af en folkeskoles lærerstab hjemsendes på baggrund af sundhedsfaglige anbefalinger om selvisolering. Den ansvarlige kommunalbestyrelse træffer derfor beslutning om, at skolen foretager nødundervisning, indtil lærerkapaciteten igen er normaliseret, herunder ved anvendelse af vikarer.

* + **Forlængelse af nødundervisning:**

Den ansvarlige kommunalbestyrelse (kommunale skoler/institutioner) eller bestyrelse (selvejende skoler eller institutioner) har helt ekstraordinært truffet beslutning om at forlænge perioden for skolens eller institutionens nødundervisning i højst 2 kalenderuger.

Der henvises til § 4, stk. 3, jf. stk. 1 og 2, jf. stk. 5, i bekendtgørelse om midlertidige regler og retningslinjer for dagtilbud og om forholdet mellem almindelig undervisning og nødundervisning omfattet af covid-19-foranstaltninger. Se sidste side.

**Eksempel:** Den ansvarlige kommunalbestyrelse eller bestyrelse for skolen/institutionen træffer den 28. august 2020 en beslutning om at forlænge perioden med nødundervisning på skolen/institutionen med yderligere 2 kalenderuger, fra den 31. august til den 11. september 2020, men begrænser samtidig omfanget af nødundervisningen væsentligt og iværksætter samtidig en række tiltag på skolen/institutionen med henblik på at undgå en yderligere forlængelse af nødundervisningen, når de 2 kalenderuger er gået.

1. Eksempel på tilfælde, hvor der **ikke** skal ske underretning om nødundervisning til Styrelsen for Undervisning og Kvalitet:

**Eksempel:** Sundhedsmyndighederne udsender en anbefaling om, at der bæres mundbind på skolen/institutionen. Iværksættelse af denne foranstaltning betyder konkret ikke, at der ikke kan gennemføres almindelig undervisning, og der er derfor ikke grundlag for at foretage nødundervisning.

Der henvises i øvrigt til siden Spørgsmål og svar på Uvm.dk/corona for yderligere information om nødundervisning.

**Uddrag af bekendtgørelse om midlertidige regler og retningslinjer for dagtilbud og om forholdet mellem almindelig undervisning og nødundervisning omfattet af covid-19-foranstaltninger**

[indsættes]